“ชัชชาติ” โต้ข่าวถอนตัวลงสมัครชิง ผู้ว่าฯ กทม. หวนกลับ “เพื่อไทย” ลั่นยังลุยงานในนามอิสระ
“ชัชชาติ” โต้ข่าวเลิกลงสมัครชิง ผู้ว่าฯ กทม. หวนกลับ “เพื่อไทย” ลั่นยังลุยงานในนามอิสระ
“ชัชชาติ” โต้ข่าวเลิกลงสมัครชิง ผู้ว่าฯ กทม. หวนกลับ “เพื่อไทย” ลั่นยังลุยงานในนามอิสระ
30 ก.ย. 2563

นายชัชชาติ สิทธิพันธุ์ อดีต รมว.คมนาคม ปฏิเสธกระแสข่าวว่าจะยกเลิกการลงสมัครรับเลือกตั้งผู้ว่าราชการกรุงเทพมหานคร (กทม.) เพื่อกลับไปทำงานการเมืองกับพรรคเพื่อไทย โดยเมื่อคืนนี้ (29 ก.ย.63) นายชัชชาติ ได้โพสต์เฟซบุ๊กส่วนตัว ระบุว่า “ข่าวที่ออกมาว่าผมจะกลับไปทำงานการเมืองกับพรรค หรือหลีกทางให้ผู้สมัครบางท่านนั้นไม่เป็นความจริง ตอนนี้ผมยังลงพื้นที่เพื่อดูปัญหาของชุมชนต่างๆในนามอิสระอย่างต่อเนื่องครับ ล่าสุดเพิ่งลงไปเขตประเวศมา”

ส่วนกระแสข่าวที่ระบุว่า นายณัฐพงศ์ คุณากรวงศ์ สามีของ น.ส.พิณทองทา ชินวัตร บุตรสาวของนายทักษิณ จะลงมาเล่นการเมืองนั้น น.ส.พิณทองทา ได้โพสต์ข้อความลงอินสตาแกรมว่า “ภรรยาเขยแม้วไม่รู้ตัวเลย”
ด้านนายสมคิด เชื้อคง ส.ส.อุบลราชธานี พรรคเพื่อไทย (พท.) กล่าวถึงการปรับโครงสร้างพรรคที่มีการดึงสมาชิกกลุ่มต่างๆ เข้ามามีส่วนร่วม และดึงคนรุ่นใหม่เข้ามาช่วยงานบริหารมากขึ้นว่า ตอนนี้ยังไม่ทราบว่ากรรมการบริหารที่สุดแล้วจะมีใครบ้าง แต่เท่าที่ได้ยินจะมีตัวแทนจากทุกกลุ่มเข้าร่วม ซึ่งถือว่าเป็นสิ่งที่ดีสำหรับพรรคฯ สำหรับการเปลี่ยนแปลงเป็นเรื่องธรรมดาของทุกพรรคการเมือง
“การเปลี่ยนแปลงก็จะนำไปสู่สิ่งที่ดีขึ้นและเป็นที่พึ่งพาของประชาชนได้ หวังว่าประชาชนทุกกลุ่มจะเข้าใจในการบริหารจัดการของคณะกรรมการบริหารพรรคเพื่อไทย” นายสมคิด กล่าว
นายสมคิด กล่าวว่า การทำงานร่วมกันของคนรุ่นเก่าและรุ่นใหม่จะเป็นการผสมผสานแนวคิดของคนทั้งสองรุ่น เพื่อตอบสนองความต้องการของประชาชนทุกกลุ่ม